**Ministru kabineta rīkojuma projekta “Grozījumi Finanšu sektora attīstības plānā 2017.–2019.gadam” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekta mērķis ir veikt nepieciešamos grozījumus Finanšu sektora attīstības plānā 2017.-2019.gadam (turpmāk – plāns). Nepieciešamie grozījumi tiek veikti, konstatējot uzdevumus, kuri ir izpildīti, kā arī tos, kuriem nepieciešams pagarināt izpildes termiņu, kā arī identificējot jaunus uzdevumus, kurus nepieciešams iekļaut plānā. Ministru kabineta rīkojuma projekts stāsies spēkā pēc tā apstiprināšanas Ministru kabinetā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2017.gada 21.marta rīkojuma Nr.126 “Par Finanšu sektora attīstības plānu 2017.–2019.gadam” 2.punkts, kas nosaka finanšu ministra izveidotajai darba grupai izvērtēt plāna ieviešanas gaitu un plānā ietverto uzdevumu īstenošanas ietekmi, kā arī finanšu ministram līdz 2017.gada 31.decembrim un 2018.gada 31.decembrim iesniegt Ministru kabinetā priekšlikumus par turpmāko plāna uzdevumu īstenošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ar Ministru kabineta 2017.gada 21.marta rīkojumu Nr.126 ir apstiprināts plāns. Rīkojuma 2.punkts nosaka Finanšu ministra izveidotajai darba grupai izvērtēt plāna ieviešanas gaitu un plānā ietverto uzdevumu īstenošanas ietekmi, kā arī Finanšu ministram līdz 2017.gada 31.decembrim un 2018.gada 31.decembrim iesniegt Ministru kabinetā priekšlikumus par turpmāko plāna uzdevumu īstenošanu. 2. Finanšu ministrija ir sagatavojusi informatīvo ziņojumu “Par Finanšu sektora attīstības plāna 2017.-2019.gadam izpildi” (turpmāk – informatīvais ziņojums), kurā secināts, ka ir nepieciešams veikt šādus grozījumus Finanšu sektora attīstības plānā 2017.–2019.gadam: 3. Grozīt 2.sadaļas “Plāna paredzētie uzdevumi un pasākumi” 1.rīcības virziena “Horizontālie rīcības virzieni” 1.1.apakšpunkta “Digitalizācija un inovācija” 1.1.1.uzdevuma ailē “Izpildes termiņš” skaitļus un vārdus “2018.gada 30.jūnijs” ar skaitļiem un vārdiem “2020.gada 1.septembris”. Izpildes termiņa maiņa tiek veikta ņemot vērā, ka Vides aizsardzības un reģionālās attīstības ministrija (turpmāk – VARAM) šobrīd izstrādā un tuvākajā laikā virzīs izskatīšanai Ministru kabinetā informatīvo ziņojumu “Par Atvieglojumu uzskaites koplietošanas risinājuma ieviešanu valsts un pašvaldību pabalstu un atvieglojumu administrēšanai“, paredzot kopējo izstrādes periodu Atvieglojumu uzskaites koplietošanas risinājuma ieviešanas valsts un pašvaldību pabalstu un atvieglojumu administrēšanai 25 mēnešus. Tādējādi izpildīt doto uzdevumu “Izveidot vienotu portālu, lai nodrošinātu valsts noteikto atvieglojumu saņēmēju attālinātu identifikāciju un uzskaiti, kā arī nodrošināt risinājuma ieviešanu, lai padarītu pieejamus konkrētajām iedzīvotāju kategorijām (sociālais statuss) valsts noteiktos pasākumus ar atvieglojumiem un atlaidēm, un šo pakalpojumu uzskaiti” VARAM plāno veikt līdz 2020.gada 1.martam. 4. Grozīt 2.sadaļas “Plāna paredzētie uzdevumi un pasākumi” 1.rīcības virziena “Horizontālie rīcības virzieni” 1.1.apakšpunkta “Digitalizācija un inovācija” 1.1.4.uzdevuma atbildīgo institūciju no Finanšu un kapitāla tirgus komisijas uz Finanšu ministriju un izpildes termiņu no 2017.gada 31.decembra uz 2018.gada 1.aprīli. Atbildīgās institūcijas maiņa notiek saskaņā ar Noziedzīgi iegūtu līdzekļu legalizācijas un terorisma finansēšanas novēršanas likuma 22.panta trešo daļu, kas paredz Ministru kabineta noteikumu nevis Finanšu un kapitāla tirgus komisijas (turpmāk - FKTK) noteikumu izstrādi. Izpildes termiņa maiņa tiek veikta saskaņā ar Noziedzīgi iegūtu līdzekļu legalizācijas un terorisma finansēšanas novēršanas likuma pārejas noteikumu 25.punktu. 5. Grozīt 2.sadaļas “Plāna paredzētie uzdevumi un pasākumi” 1.rīcības virziena “Horizontālie rīcības virzieni” 1.1.apakšpunkta “Digitalizācija un inovācija” 1.1.5.uzdevuma izpildes termiņu no 2017.gada 31.decembra uz 2018.gada 1.aprīli. Izpildes termiņa maiņa tiek veikta saskaņā ar Noziedzīgi iegūtu līdzekļu legalizācijas un terorisma finansēšanas novēršanas likuma pārejas noteikumu 25.punktu. 6. Papildināt 2.sadaļas “Plāna paredzētie uzdevumi un pasākumi” 1.rīcības virziena “Horizontālie rīcības virzieni” 1.1.apakšpunkta “Digitalizācija un inovācija” 1.1.6.uzdevumu ar otru rezultatīvo rādītāju – “Iesniegts izvērtējums par sagatavotā regulācijas smilšu kastes risinājuma darbības modeli un iesniegti priekšlikumi turpmākai darbībai” ar izpildes termiņu 2018.gada 31.decembris. Mainīt 1.1.6. uzdevuma atbildīgo institūciju no Finanšu ministrijas uz Finanšu un kapitāla tirgus komisiju. Otra rezultatīvā rādītāja ieviešana ir nepieciešama, lai nodrošinātu efektīvāku inovatīvu finanšu pakalpojumu attīstību un starptautiskās *Fintech* nozares konkurētspēju. Atbildīgā institūcija tiek mainīta no Finanšu ministrijas uz Finanšu un kapitāla tirgus komisiju, jo regulatīvās smilšu kastes risinājumu ir ieviesusi Finanšu un kapitāla tirgus komisija un tā plāno arī turpināt šo darbu. 7. Papildināt 2.sadaļas “Plāna paredzētie uzdevumi un pasākumi” 1.rīcības virziena “Horizontālie rīcības virzieni” 1.1.apakšpunktu “Digitalizācija un inovācija” ar 1.1.7.uzdevumu – Izstrādāt koncepciju par datos balstītu pārvaldes organizēšanu, kas ietvertu arī arhitektūras izstrādi finanšu industrijas uzturētam tehnoloģiskam risinājumam, kas nodrošinātu informāciju valsts funkciju veikšanai. Šādas koncepcijas izstrāde ir nepieciešama, jo bez informācijas nodrošināšanas valsts funkciju veikšanai, tā kalpotu arī par efektīvu līdzekli nozarē identificēto risku mazināšanai un nākotnes pārmaiņu ieviešanai. Šāds risinājums būtu izmantojams arī efektīvākai publiskās – privātās un privātās – privātās informācijas apmaiņai, kas ir sevišķi būtiska finanšu noziegumu apkarošanai. 8. Grozīt 2.sadaļas “Plāna paredzētie uzdevumi un pasākumi” 1.rīcības virziena “Horizontālie rīcības virzieni” 1.2.apakšpunkta “Finanšu sektora NILLTFN atbilstības un valsts reputācijas paaugstināšana” 1.2.3.uzdevuma izpildes termiņu no 2017.gada 1.oktobra uz 2018.gada 1.oktobri. Izpildes termiņa pagarināšana ir nepieciešama, jo Ekonomiskās sadarbības un attīstības organizācijas (Organisation for Economic Co-operation and Development – turpmāk OECD) Kukuļošanas apkarošanas starptautiskajos biznesa darījumos 2.fāzes novērtējuma ziņojumā identificētās rekomendācijas ir izpildītas daļēji. 9. Grozīt 2.sadaļas “Plāna paredzētie uzdevumi un pasākumi” 1.rīcības virziena “Horizontālie rīcības virzieni” 1.2.apakšpunkta “Finanšu sektora NILLTFN atbilstības un valsts reputācijas paaugstināšana” 1.2.4.uzdevuma izpildes termiņu no 2017.gada 31.decembra uz 2018.gada 31.decembri. Izpildes termiņa pagarināšana ir nepieciešama saskaņā ar FKTK sniegto informāciju par plānoto laika grafiku kādā bankas izpildīs saņemtās rekomendācijas. 10. Grozīt 2.sadaļas “Plāna paredzētie uzdevumi un pasākumi” 2.rīcības virziena “Finanšu sektora nozaru rīcības virzieni” 2.1.apakšpunktu “Banku nozare” 2.1.1.1.uzdevumu. Ar uzdevuma grozījumiem atbilstoši Ekonomikas ministrijas iesniegtajai informācijai tiek precizēts programmas nosaukums, darbības rezultāts, rezultatīvie rādītāji, kā arī izpildes termiņš. 11. Grozīt 2.sadaļas “Plāna paredzētie uzdevumi un pasākumi” 2.rīcības virziena “Finanšu sektora nozaru rīcības virzieni” 2.1.apakšpunkta “Banku nozare” 2.1.1.3.uzdevuma izpildes termiņu no 2017.gada 1.aprīļa uz 2018.gada 1.aprīli. Izpildes termiņa pagarināšana ir nepieciešama saskaņā ar Ekonomikas ministrijas sniegto informāciju par likumprojektu virzību. 12. Papildināt 2.sadaļas “Plāna paredzētie uzdevumi un pasākumi” 2.rīcības virziena “Finanšu sektora nozaru rīcības virzieni” 2.1.apakšpunktu “Banku nozare” ar 2.1.1.6.uzdevumu - izveidot kopīgu Finanšu sektora ombudu. Finanšu sektora ombuda izveide ir nepieciešama, lai sekmētu finanšu nozares pašregulācijas tālāku attīstību un lai kvalitatīvāk un vispusīgāk izskatītu finanšu sektora klientu sūdzības. 13. Grozīt 2.sadaļas “Plāna paredzētie uzdevumi un pasākumi” 2.rīcības virziena “Finanšu sektora nozaru rīcības virzieni” 2.1.apakšpunkta “Banku nozare” 2.1.2.1.uzdevuma otrā darbības rezultāta izpildes termiņu no 2017.gada 30.septembra uz 2018.gada 1.maiju. Izpildes termiņa pagarināšana ir nepieciešama, jo par uzdevuma izpildi līdzatbildīgā organizācija – Latvijas Komercbanku asociācija ierosina, ka, lai kvalitatīvāk izstrādātu izvērtējumu par Latvijas kā konkurētspējīgas nodokļu rezidences valsti, ir nepieciešama ārvalstu konsultantu piesaiste. 14. Grozīt 2.sadaļas “Plāna paredzētie uzdevumi un pasākumi” 2.rīcības virziena “Finanšu sektora nozaru rīcības virzieni” 2.1.apakšpunkta “Banku nozare” 2.1.2.2.uzdevuma izpildes termiņu no 2017.gada 30.septembra uz 2018.gada 1.maiju. Izpildes termiņa pagarināšana ir nepieciešama, jo par uzdevuma izpildi atbildīgā Latvijas Komercbanku asociācija ierosina, ka, lai kvalitatīvāk izstrādātu nozares attīstības stratēģisko redzējumu, ir nepieciešama ārvalstu konsultantu piesaiste. 15. Grozīt 2.sadaļas “Plāna paredzētie uzdevumi un pasākumi” 3.rīcības virziena “Kapitāla tirgus” 3.1.apakšpunkta “Palielināt uzņēmumu skaitu, kas izmanto kapitāla instrumentus finansējuma piesaistei” 3.1.1.uzdevuma izpildes termiņu no 2017.gada 31.decembra uz 2018.gada 31.decembri. Izpildes termiņa pagarināšana ir nepieciešama, lai pabeigtu uzsākto projektu “Atbalsta instruments MVU kotācijai biržā” sadarbībā ar Eiropas Rekonstrukcijas un attīstības banku (turpmāk – ERAB). 16. Grozīt 2.sadaļas “Plāna paredzētie uzdevumi un pasākumi” 3.rīcības virziena “Kapitāla tirgus” 3.1.apakšpunkta “Palielināt uzņēmumu skaitu, kas izmanto kapitāla instrumentus finansējuma piesaistei” 3.1.2.uzdevuma izpildes termiņu no 2017.gada 31.decembra uz 2018.gada 31.decembri. Izpildes termiņa pagarināšana ir nepieciešama, lai sinhronizētu uzdevuma izpildi ar Eiropas Komisijas publisko konsultāciju “Building a proportionate regulatory environment to support SME listing”, kas notiek no 2017.gada 18.decembra līdz 2018.gada 26.februārim. 17. Grozīt 2.sadaļas “Plāna paredzētie uzdevumi un pasākumi” 3.rīcības virziena “Kapitāla tirgus” 3.1.apakšpunkta “Palielināt uzņēmumu skaitu, kas izmanto kapitāla instrumentus finansējuma piesaistei” 3.1.3.uzdevuma izpildes termiņu no 2017.gada 31.decembra uz 2019.gada 31.decembri. Izpildes termiņa pagarināšana ir nepieciešama, jo saskaņā ar Pārresoru koordinācijas centra sniegto informāciju, uzdevumam “Stratēģijas ietvaros visus investīciju piedāvājumus minētajos valsts uzņēmumos veikt ar starptautisku akciju publisko piedāvājumu metodi (IPO)”, nav nosakāms konkrēts izpildes termiņš vai tas nosakāms līdz plāna darbības termiņa beigām, jo investīciju piesaiste pēc būtības ir ilgtermiņa process. 18. Grozīt 2.sadaļas “Plāna paredzētie uzdevumi un pasākumi” 3.rīcības virziena “Kapitāla tirgus” 3.2.apakšpunkta “Attīstīt kapitāla instrumentus finansējuma piesaistes un ieguldījumu iespēju paplašināšanai” 3.2.3.uzdevuma izpildes termiņu no 2018.gada 1.jūlija uz 2018.gada 31.decembri. Izpildes termiņa pagarināšana ir nepieciešama, jo tiesiskā regulējuma izstrādei plānotais nepieciešamais laiks ir līdz 2018.gada 31.decembrim, saskaņā ar noslēgto līgumu Eiropas Komisijas Strukturālo reformu atbalsta dienesta programmā ar Eiropas Rekonstrukcijas un attīstības banku. 19. Grozīt 2.sadaļas “Plāna paredzētie uzdevumi un pasākumi” 3.rīcības virziena “Kapitāla tirgus” 3.2.apakšpunkta “Attīstīt kapitāla instrumentus finansējuma piesaistes un ieguldījumu iespēju paplašināšanai” 3.2.4.uzdevuma izpildes termiņu no 2017.gada 31.decembra uz 2018.gada 31.decembri. Izpildes termiņa pagarināšana ir nepieciešama ņemot vērā grozījumu būtiskumu un nepieciešamību iesaistīt industriju to izstrādē. 20. Papildināt 2.sadaļas “Plāna paredzētie uzdevumi un pasākumi” 3.rīcības virziena “Kapitāla tirgus” 3.3.apakšpunktu “Palielināt institucionālo un privāto investoru aktivitāti vietējā kapitāla tirgū” ar 3.3.5.uzdevumu – mazākuma akcionāru tiesību aizsardzības pilnveidošana. Mazākuma akcionāru tiesību aizsardzības pilnveidošanas izvērtējums ir nepieciešams, lai palielinātu institucionālo un privāto investoru aktivitāti vietējā kapitāla tirgū. 21. Grozīt 2.sadaļas “Plāna paredzētie uzdevumi un pasākumi” 4.rīcības virziena “Alternatīvo finanšu pakalpojumu nozare” 4.4.uzdevuma izpildes termiņu no 2017.gada 30.oktobra uz 2018.gada 1.maiju. Izpildes termiņa pagarināšana ir nepieciešama ņemot vērā grozījumu būtiskumu un nepieciešamību iesaistīt industriju to izstrādē. 22. Grozīt 2.sadaļas “Plāna paredzētie uzdevumi un pasākumi” 4. rīcības virziena “Alternatīvo finanšu pakalpojumu nozare” uzdevuma 4.5. izpildes termiņu no 2017.gada 31.decembra uz 2018.gada 1.maiju. Izpildes termiņa pagarināšana ir nepieciešama ņemot vērā grozījumu būtiskumu un nepieciešamību iesaistīt industriju to izstrādē. 23. Svītrot 2.sadaļas “Plāna paredzētie uzdevumi un pasākumi” 4.rīcības virziena “Alternatīvo finanšu pakalpojumu nozare” 4.8.uzdevumu. Uzdevums tiek izslēgts, jo uzdevums pēc būtības ir identisks ar uzdevumu 1.1.4. un tiks izpildīts ar uzdevuma 1.1.4. īstenošanu. 24. Grozīt 2.sadaļas “Plāna paredzētie uzdevumi un pasākumi” 4.rīcības virziena “Alternatīvo finanšu pakalpojumu nozare” 4.10.uzdevuma izpildes termiņu no 2017.gada 30.septembra uz 2018.gada 30.septembri. Izpildes termiņa pagarināšana ir nepieciešama ņemot vērā grozījumu būtiskumu un nepieciešamību iesaistīt industriju to izstrādē. 25. Grozīt 2.sadaļas “Plāna paredzētie uzdevumi un pasākumi” 4.rīcības virziena “Alternatīvo finanšu pakalpojumu nozare” 4.11.uzdevuma izpildes termiņu no 2017.gada 1.septembra uz 2018.gada 31.decembri. Izpildes termiņa pagarināšana ir nepieciešama ņemot vērā grozījumu būtiskumu un nepieciešamību iesaistīt industriju to izstrādē. 26. Grozīt 2.sadaļas “Plāna paredzētie uzdevumi un pasākumi” 4.rīcības virziena “Alternatīvo finanšu pakalpojumu nozare” 4.12.uzdevuma izpildes termiņu no 2017.gada 3.jūlija uz 2018.gada 1.maiju. Izpildes termiņa pagarināšana ir nepieciešama ņemot vērā grozījumu būtiskumu un nepieciešamību iesaistīt industriju to izstrādē. 27. Papildināt 2.sadaļas “Plāna paredzētie uzdevumi un pasākumi” 4.rīcības virzienu “Alternatīvo finanšu pakalpojumu nozare” ar 4.13.uzdevumu - izvērtēt iespējas noslēgt vienošanos ar Eiropas Investīciju fondu, Lietuvas un Igaunijas atbildīgajām institūcijām par Baltijas Inovāciju fonda (turpmāk – BIF) pēcteča Baltijas Inovāciju fonda II izveidi. BIF fondu investēšanas periods tuvojas beigām, tāpēc nepieciešams uzsākt darbu pie BIF pēcteča jauna fondu fonda izveides, jo saskaņā ar Ekonomikas ministrijas ziņojumu “BIF iniciatīva ir radījusi iespēju Baltijas pensiju fondiem daudz lielākā mērā ieguldīt Baltijas valstu ekonomikās, kas iepriekš bija apgrūtināts piemērotu investīciju trūkuma dēļ.” 28. Papildināt plānu ar 2.1sadaļu “Plāna papildus paredzētie uzdevumi un pasākumi”, kurā iekļauts Finanšu sektora attīstības padomes 2018.gada 21.marta sēdē apstiprinātais pasākumu plāns “Par papildu pasākumiem finanšu sektora noziedzīgi iegūtu līdzekļu legalizācijas un terorisma finansēšanas novēršanas atbilstības līmeņa paaugstināšanai.” Šāda sadaļa plānā ir nepieciešama, lai sniegtu priekšlikumus turpmākai rīcībai finanšu sektora noziedzīgi iegūtu līdzekļu legalizācijas un terorisma finansēšanas novēršanas atbilstības līmeņa nodrošināšanai, ņemot vērā 2018.gada 13.februārī ASV Finanšu ministrijas Finanšu noziegumu apkarošanas tīkla (turpmāk – FinCEN) publicēto paziņojumu par lēmuma projektu, kas paredzēja aizliegumu ASV finanšu institūcijām tieši vai pastarpināti atvērt un uzturēt korespondējošo kontu ASV akciju sabiedrībai “ABLV Bank”. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, FKTK, Tieslietu ministrija, Ekonomikas ministrija, Latvijas Komercbanku asociācija, Pārresoru koordinācijas centrs. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu un kapitāla tirgus dalībnieki, t.sk. birža Nasdaq Riga, riska kapitāla jomas komercsabiedrības, apdrošināšanas sabiedrības, kredītiestādes un citi finanšu pakalpojumu sniedzēji un patērētāji, kā arī nozari pārstāvošās nevalstiskās organizācijas. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts administratīvo slogu nemaina.  Projekts pilnveido finanšu sektora regulējumu t.sk. kapitāla tirgus, riska kapitāla un apdrošināšanas sektoros, tādējādi paaugstinot tautsaimniecības konkurētspēju. |
| 3. | Administratīvo izmaksu monetārs novērtējums | Rīkojuma projekts nerada ietekmi uz administratīvajām izmaksām. |
| 4. | Atbilstības izmaksu monetārs novērtējums | Rīkojuma projekts nerada ietekmi uz atbilstības izmaksām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par plānā paredzētajiem grozījumiem tiks ievietota vietnē www.likumi.lv pēc plāna grozījumu apstiprināšanas. |
| 2. | Sabiedrības līdzdalība projekta izstrādē | Informācija par rīkojuma projektu iesniegta Latvijas komercbanku asociācijai, Latvijas Apdrošinātāju asociācijai, biržai Nasdaq Riga, Latvijas Līzinga devēju asociācijai, biedrībai “Krājaizdevu Apvienība”, Latvijas kooperatīvo krājaizdevu sabiedrību savienībai, Latvijas Profesionālo apdrošināšanas brokeru asociācijai, Latvijas Tirdzniecības un rūpniecības kamerai, Latvijas Riska kapitāla asociācijai, Latvijas kolektīvās finansēšanas asociācijai, Latvijas Maksājumu un elektroniskās naudas asociācijai, Latvijas Alternatīvo finanšu pakalpojumu asociācijai, kuriem tika dota iespēja sniegt viedokli par plānā paredzēto pasākumu izpildi un sniegt priekšlikumus plāna papildināšanai ar jauniem pasākumiem, kuru termiņš nepārsniedz plāna spēkā esamības termiņu, proti, 2019.gada 31.decembri. |
| 3. | Sabiedrības līdzdalības rezultāti | Par rīkojuma projektu notikusi viedokļu apmaiņa ar nevalstiskā sektora ekspertiem. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Finanšu un kapitāla tirgus komisija, Tieslietu ministrija, Ekonomikas ministrija, Vides aizsardzības un reģionālās attīstības ministrija, Satiksmes ministrija, Iekšlietu ministrija, Labklājības ministrija, Veselības ministrija, Ārlietu ministrija, Izglītības un zinātnes ministrija, Pārresoru koordinācijas centrs, Latvijas Banka, ALTUM, Kontroles dienests, Ģenerālprokuratūra, Valsts policija, Valsts ieņēmumu dienests, Korupcijas novēršanas un apkarošanas birojs, Drošības policija, Uzņēmumu reģistrs, Patērētāju tiesību aizsardzības centrs, Ceļu satiksmes drošības direkcija, Valsts tehniskās uzraudzības aģentūra, birža Nasdaq Riga, Latvijas Komercbanku asociācija, Latvijas Apdrošinātāju asociācija, Latvijas Profesionālo apdrošināšanas brokeru asociācija, Latvijas Apdrošināšanas brokeru acociācija, Latvijas Transportlīdzekļu apdrošinātāju birojs, Latvijas Alternatīvo finanšu pakalpojumu asociācija, Latvijas Maksājumu un elektroniskās naudas asociācija, Latvijas Riska kapitāla asociācija, Latvijas Tirdzniecības un rūpniecības kamera, biedrība “Krājaizdevu Apvienība”, Latvijas kooperatīvo krājaizdevu sabiedrību savienība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde nemainīs pārvaldes funkcijas un institucionālo struktūru.  Jaunas institūcijas veidotas netiks, kā arī esošās institūcijas netiks likvidētas vai reorganizētas.  Rīkojuma projekts tiks realizēts esošo cilvēkresursu ietvaros. |
| 3. | Cita informācija | Nav. |

Finanšu ministre D.Reizniece-Ozola

Grīnbergs 67083935

raimonds.grinbergs@fm.gov.lv